Sibirinis erškėtžvirblis
Sibirinis arba Kalninis erškėtžvirblis (Prunella montanella) – erškėtžvirblinių šeimos paukštis. Nuo erškėtžirblio skiriasi rusvu antakiu, juodu skruostu ir viršugalviu, mažai dryžuota rusva nugara, šviesiai rusva krūtine, šviesiu pilvu, tamsesnės spalvos brūkšneliais šonuose apačioje. Gyvena prie upių, tankumynuose, daugiausia karklynuose, kartais eglynuose ar beržuose. Lietuvoje neperi, pavieniai paukščiai užklysta atsitiktinai.